CELEX: 62016TN0681
Language: fi
Date: 2016-09-23 00:00:00
Title: Asia T-681/16: Kanne 23.9.2016 – Henkel Electronic Materials (Belgium) v. komissio

28.11.2016   
            
            
               FI
            
            
               Euroopan unionin virallinen lehti
            
            
               C 441/23
            
         
      Kanne 23.9.2016 – Henkel Electronic Materials (Belgium) v. komissio
      (Asia T-681/16)
      (2016/C 441/27)
      Oikeudenkäyntikieli: englanti
      
         Asianosaiset
      
      
         Kantaja: Henkel Electronic Materials (Belgium) (Westerlo, Belgia) (edustajat: asianajajat N. Reypens, C. Docclo ja T. Verstraeten)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  yhdistämään nyt käsiteltävän asian asian T-131/16 kanssa näiden kahden asian välisen liitynnän vuoksi suullista käsittelyä ja tuomion antamista varten
               
            
                  —
               
               
                  tutkimaan ja hyväksymään nyt käsiteltävässä kannekirjelmässä esitetyt kumoamisperusteet
               
            
                  —
               
               
                  kumoamaan riidanalaisen päätöksen (1) 1 ja 2 artiklan
               
            
                  —
               
               
                  toissijaisesti kumoamaan riidanalaisen päätöksen 2 artiklan siltä osin kuin siinä ei säädetä siirtymätoimenpiteistä
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1)
               
               
                  Ensimmäinen kanneperuste, joka perustuu väitetyn valtiontuen muodostavien oikeudellisten toimien ilmeiseen arviointivirheeseen ja asetuksen N:o 2015/1589 (2) 1 artiklan d alakohdan tulkintaa koskevaan oikeudelliseen virheeseen.
               
            
                  2)
               
               
                  Toinen kanneperuste, joka perustuu tosiseikkoja koskevaan virheeseen viitejärjestelmän kuvauksessa, mainitun järjestelmän analysointia koskevaan ilmeiseen arviointivirheeseen ja SEUT 107 artiklan 1 kohdan sekä asetuksen N:o 2015/1589 1 artiklan a alakohdan soveltamista koskevaan oikeudelliseen virheeseen.
               
            
                  3)
               
               
                  Kolmas kanneperuste, joka perustuu taloudellista etua koskevaan arviointivirheeseen ja SEUT 107 artiklan 1 kohdan ja asetuksen N:o 2015/1589 1 artiklan a alakohdan soveltamista koskevaan oikeudelliseen virheeseen.
               
            
                  4)
               
               
                  Neljäs kanneperuste, joka perustuu riidanalaisen järjestelmän luokittelemiseksi SEUT 107 artiklan 1 kohdassa ja asetuksen N:o 2015/1589 1 artiklan a alakohdassa tarkoitetuksi valtiontueksi vaadittavaa valikoivuutta koskevaan arviointivirheeseen sekä riidanalaisen järjestelmän mekanismien analyysissä tapahtuneeseen arviointivirheeseen.
               
            
                  5)
               
               
                  Viides kanneperuste, joka perustuu riidanalaisen järjestelmän soveltamisedellytysten oikeuttamisperusteiden analyysissä tapahtuneeseen arviointivirheeseen.
               
            
                  6)
               
               
                  Kuudes kanneperuste, joka perustuu riidanalaisesta järjestelmästä johtuvan väitetyn edun arviointia koskevaan arviointivirheeseen ja riidanalaisen järjestelmän tarkastelun puuttuvaan täsmällisyyteen.
               
            
                  7)
               
               
                  Seitsemäs kanneperuste, joka perustuu maksuvelvollisen legitiimien odotusten ja tämän oikeusvarmuuden loukkaamiseen.
               
            
         (1)  Ylisuurten voittojen verovapautta koskevasta valtiontukiohjelmasta SA.37667 (2015/C) (ex 2015/NN), jonka Belgia on toteuttanut (tiedoksiannettu numerolla C(2015) 9837) 11.1.2016 annettu komission päätös (EU) 2016/1699 (EUVL 2016, L 260, s. 61).
      
         (2)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) N:o 2015/1589 (EUVL 2015, L 248, s. 9).